หุ้นสื่อสารหนุน SET ปิดบวก 2.97 จุด จับตาสัปดาห์หน้าวิ่งต่อ ทะลุแนวต้าน 1,760 จุด
หุ้นสื่อสารหนุน SET ปิดบวก 2.97 จุด จับตาสัปดาห์หน้าวิ่งต่อ ทะลุแนวต้าน 1,760 จุด โดยดัชนีปิดตลาดวันนี้ ที่ระดับ 1,754.17 จุด บวก 2.97 จุด หรือ 0.17% มูลค่าการซื้อขาย 6.02 หมื่นล้านบาท
18 พ.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,754.17 จุด บวก 2.97 จุด หรือ 0.17% มูลค่าการซื้อขาย 6.02 หมื่นล้านบาท
10 หุ้นดันดัชนีวันนี้

ด้านนายชัยยศ จิวางกูร ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.กรุงศรี เปิดเผยกับ “ข่าวหุ้นธุรกิจออนไลน์” ว่า ภาวะตลาดหุ้นไทยวันนี้บวกขึ้นมาได้จากแรงหนุนของหุ้นกลุ่มสื่อสาร โดยหลักมาจาก TRUE ซึ่งเป็นผลมาจากการที่ TRUE ไม่เข้าร่วมประมูลคลื่น 1880 MHz ซึ่งทำให้นักลงทุนคลายกังวลในส่วนของค่าใช้จ่าย อย่างไรก็ตาม ภาวะตลาดโดยรวมยังไม่เป็นบวก เนื่องจากอัตราผลตอบแทนพันธบัตร (Bond Yield) ของสหรัฐฯ ที่ปรับตัวขึ้นสูง
สำหรับแนวโน้มภาวะตลาดฯสัปดาห์หน้า คาดว่าดัชนียังคงแกว่งตัว พร้อมให้แนวรับที่ 1,745 จุด แนวต้านที่ 1,760 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
EA มูลค่าการซื้อขาย 4,205.05 ล้านบาท ปิดที่ 38 บาท เพิ่มขึ้น 1.75 บาท
CPALL มูลค่าการซื้อขาย 3,435.71 ล้านบาท ปิดที่ 81.50 บาท ลดลง 0.25 บาท
PTT มูลค่าการซื้อขาย 3,297.54 ล้านบาท ปิดที่ 57 บาท ลดลง 0.25 บาท
BDMS มูลค่าการซื้อขาย 2,787.68 ล้านบาท ปิดที่ 26.25 บาท เพิ่มขึ้น 0.75 บาท
AOT มูลค่าการซื้อขาย 2,721.99 ล้านบาท ปิดที่ 69.75 บาท ลดลง 0.75 บาท
 
ตลาดหุ้นเอเชีย
